OpenLLM-France/wikimedia huggingface dataset:
# A les Colles de Sant Medir

A les Colles de Sant Medir és una escultura de l'any 1969 de l'artista Núria Tortras ubicada a Barcelona.

## Història

És una obra realitzada en bronze sobre una columna de granit de 3,22 metres d'alt sense comptar la base, per tal d'homenatjar les nombroses colles que cada any participen en el popular desfilada pels carrers de Barcelona durant la Festa de Sant Medir. El 2 de maig de 1969 es va inaugurar l'obra en els Jardinets de Gràcia, en substitució de l'escultura l'Empordà d'Ernest Maragall i Noble, després de ser considerada "immoral" pels sectors més conservadors de l'època. No obstant això, l'escultura només va durar 6 anys en aquest emplaçament en ser traslladada el 1975 la plaça Trilla. En 1983 va ser mogut una altra vegada a l'encreuament entre els carrers Nil Fabra i Torrent de l'Olla. Durant la celebració del cinquantenari de la Federació de Colles de Sant Medir, l'any 2001, es va decidir tornar-la a la plaça Trilla, just al costat del carrer Gran de Gràcia on ha perdurat fins avui dia.
Al 1980 va ser posada una placa que recorda els 150 anys de la celebració de l'aplec de Sant Medir.
| « | A les Colles de Sant Medir en el CL aniversari 1830-1980 | » |

## Vegeu també

* Art públic de Barcelona

## Referències

* ↑ «A les Colles de Sant Medir». Art Públic. Ajuntament de Barcelona. [Consulta: 13 abril 2018].

## Bibliografia

* Ricard Talens (1982). Història de les Colles de Sant Medir. Ajuntament de Barcelona. ISBN 84-500-7672-2.
* Jaume Fabre (1984). Monuments de Barcelona. Editorial L'Avenç. ISBN 84-85905-21-0.
# Sílvia Calvó i Armengol

Sílvia Calvó i Armengol (Andorra la Vella, 15 d'octubre de 1969) és una enginyera i política andorrana. Des del 2015 és ministra de Medi Ambient, Agricultura i Sostenibilitat d'Andorra.
Llicenciada en enginyeria del Medi Ambient per l'Escola Superior d'Enginyers en Medi Ambient de Chambery i màster en Administració d'Empreses Públiques i privades per la Universitat de Niça, va exercir com a directora de medi ambient del govern d'Andorra entre 2002 i 2005 i entre 2009 i 2011, així com consellera per Demòcrates per Andorra entre 2011 i 2015.

## Referències

* 1 2 «Ministeri de Medi Ambient, Agricultura i Sostenibilitat». Arxivat de l'original el 2021-09-11. [Consulta: 12 abril 2020].
# Múscul pterigoidal medial

El múscul pterigoidal medial (musculus pterygoideus medialis) o múscul pterigoidal intern (musculus pterygoideus internus) és un múscul que es troba dins la branca de la mandíbula. És curt, gruixut i en forma de quadrilàter. S'insereix en la part superior, sobre la cara interna de l'ala externa de l'apofisis pterigoidal i cobreix tota la fossa pterigoidal i una part de la cara externa de l'ala interna de la apofisis pterigoidal. Per la part inferior, s'insereix a la part interna de l'angle de la branca ascendent de la mandíbula. És elevador de la mandíbula i s'usa en la masticació.

## Notes

* ↑ Segons el TermCat, Centre de Terminologia. Diccionari d'anatomia. Barcelona: Fundació Barcelona, 1993, 435 p. (Diccionaris terminològics) ISBN 84-88169-06-X. La Terminologia Anatomica recull dos músculs: musculus pterygoideus internus i musculus pterygoideus medialis. En el Diccionari enciclopèdic de medicina no s'inclou el múscul pterigoidal medial i el TERMCAT, a l'inrevés, inclou el pterigoidal medial però no el pterigoidal intern. Sembla que ambdues denominacions són correctes però el TERMCAT i altres viquipèdies prioritzen la denominació pterigoidal medial.

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Animació. Posició del múscul pterigoidal medial (en vermell).
* Superfície interna de la mandíbula. Insercions musculars.
* Os palatí esquerre. Cara posterior ampliada.
* Distribució dels nervis maxil·lar i mandibular, i el gangli submaxil·lar.
* Músculs de la faringe. Vista posterior, amb els vasos i nervis associats.
* Dissecció profunda on es pot observar el múscul pterigoidal medial.

## Enllaços externs

* LUC mpte
* RocheLexicon: 25420.000-1 Arxivat 2014-01-01 a Wayback Machine.
# Tarbuttita

La tarbuttita és un mineral de la classe dels minerals fosfats, i dins d'aquesta pertany a l'anomenat “grup de l'olivenita" Va ser descoberta l'any 1907 a Kabwe, a la província Central (Zàmbia), sent nomenada així en honor de Percy C. Tarbutt, miner anglès.

## Característiques químiques

És un fosfat hidroxilat de zinc. El grup de l'olivenita en què s'enquadra són fosfats i arsenats hidroxilats d'un metall.
Pot adoptar un pseudomorfisme amb la smithsonita, descloizita i possiblement també amb la hemimorfita. Pot alterar-se transformant-se en parahopeita.

## Formació i jaciments

Apareix com a mineral secundari rar en jaciments de fosfats de zinc, en la part superior de la zona d'oxidació on les solucions de fosfat reaccionen amb la primerament formades hemimorfita o Cerussita.
Sol trobar-se associat a altres minerals com: Hopeïta, hemimorfita, smithsonita, parahopeita, Hidrozincita, scholzita, cerusita, piromorfita, descloizita, vanadinita o limonita.

## Referències

* ↑ Spencer L.J., 1908.
# Eleccions legislatives de São Tomé i Príncipe de 1994

Les Eleccions legislatives de São Tomé i Príncipe de 1994 van tenir lloc el 2 d'octubre de 1994. El resultat va ser una victòria per a l'oposició, representada pel Moviment per l'Alliberament de São Tomé i Príncipe/Partit Socialdemòcrata, que va obtenir 27 dels 55 escons a l'Assemblea Nacional. La participació fou només del 52.1%.

## Antecedents

A principis de 1994 les relacions entre els govern i la presidència començaren a deteriorar-se. A l'abril Trovoada manifestà que es deslligava de la política del govern. Al juny va augmentar de la tensió política quan el PCD-GR acusà Trovoada d'obstrucció sistemàtica del programa de govern. El mateix mes l'oposició va presentar una petició al president per dissoldre el govern i nomenat auditors de comptes estrangers per investigar la gestió dels fons públics durant el seu mandat.
El 2 juliol 1994 Trovoada va dissoldre el govern del primer ministre Norberto d'Alva Costa Alegre al·legant-ne com a justificació "conflicte institucional". D'altra banda, el president acusà al partit governant d'ignorar el veto presidencial i d'intentar substituir el sistema semipresidencialista per un règim parlamentari sense poders executius per al cap d'estat. El 4 de juliol Trovoada nomenà Evaristo do Espirito Santo Carvalho (ministre de Defensa i seguretat de l'administració sortint) com a primer ministre. El PCD-GR, qui va refusar participar en el nou govern, va expulsar Carvalho del partit. El 9 de juliol va assumir el càrrec una administració provisional, formada per 8 ministres. L'endemà, en un intent de resoldre la crisi política, Trovoada va dissoldre l'Assemblea Nacional i anuncià la celebració d'eleccions legislatives el 2 d'octubre.

## Resultats

| Partit | Vots | % | Escons | +/- |
| Moviment per l'Alliberament de São Tomé i Príncipe/Partit Socialdemòcrata | 10,782 | 42.53 | 27 | +6 |
| Acció Democràtica Independent | 6,660 | 26.27 | 14 | Nou |
| Partit de Convergència Democràtica - Grup de Reflexió | 6,235 | 24.59 | 14 | -19 |
| Coalició Democràtica de l'Oposició | 1,152 | 4.5 | 0 | -1 |
| Aliança Popular | 342 | 1.4 | 0 | New |
| Front Democràtic Cristià | 181 | 0.7 | 0 | 0 |
| Nuls/blancs | 3,748 | - | - | - |
| Total | 29,100 | 100 | 55 | 0 |
| Font: Nohlen et al. |||||

## Referències

* ↑ Nohlen, D, Krennerich, M & Thibaut, B (1999) Elections in Africa: A data handbook, p746 ISBN 0-19-829645-2
# Joan Torres Ribas

Joan Torres Ribas (Eivissa, 13 de desembre de 1844 - Ciutadella, Menorca, 20 de gener de 1939) fou un religiós eivissenc. L'11 de desembre de 1902 fou consagrat bisbe de Menorca, càrrec que va exercir fins a la seva mort. El 1903-1904 fou senador per l'arquebisbat de València.
Ha estat el bisbe que ha regit durant més temps la diòcesi de Menorca i fou considerat bondadós, intel·ligent i molt caritatiu, afrontant amb lucidesa els problemes religiosos i socials que es manifestaren a l'illa. En esclatar la guerra civil espanyola la seva vida fou respectada, però no va poder evitar que quaranta preveres menorquins fossin assassinats. Cec i malalt, va restar confinat fins a la seva mort en l'Hospital Municipal de Ciutadella i no va signar la Carta colectiva de los obispos españoles a los obispos de todo el mundo con motivo de la guerra en España (Carta col·lectiva de l'episcopat espanyol als bisbes del món sencer).

## Referències

* ↑ Enciclopèdia d'Eivissa i Formentera, Joan -Batlet- Torres Ribes
* ↑ Archivo Gomá: Documentos de la Guerra Civil. Agosto-septiembre de 1937, Volum 7 per José Andrés Gallego, p. 133
* ↑ El darrer bisbe eivissenc al Diari d'Eivissa, 23 d'agost de 2009
* ↑ Fitxa del Senat
# Murina ryukyuana

Murina ryukyuana és una espècie de ratpenat de la família dels vespertiliònids. És endèmic del Japó, on només viu a les illes d'Okinawa, Tokunoshima i Amami Ōshima. El seu hàbitat natural són els boscos madurs, on nia en forats als troncs. Està amenaçat per la desforestació.

## Referències

* ↑ Maeda, K. Murina ryukyuana. UICN 2008. Llista Vermella d'espècies amenaçades de la UICN, edició 2008, consultada el 16 agost 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Àcid clavulànic

Àcid clavulànic és un fàrmac (antibiòtic β-lactam) que funciona com inhibidor irreversible, quan es combina amb antibiòtics del grup penicil·lina, pot vèncer la resistència als antibiòtics en els bacteris que secretin β-lactamasa, els quals d'altra manera inactiven la majoria de les penicil·lines.
En la seva forma més comuna, la sal de potassi clavulanat de potassi es combina amb:
* amoxicil·lina
* Ticarcil·lina
L'àcid clavulànic és un exemple d'un clavam.
Va ser patentat el 1974.

## Usos

Per al tractament de la pielonefritis durant l'embaràs.

## Fonts

Aquest nom deriva de soques de Streptomyces clavuligerus, les quals produeixen àcid clavulànic.

## Referències

* ↑ Fischer, Janos; Ganellin, C. Robin. Analogue-based Drug Discovery (en anglès). John Wiley & Sons, 2006, p. 490. ISBN 9783527607495.
* ↑ «ORF17 from the clavulanic acid biosynthesis gene cluster catalyzes the ATP-dependent formation of N-glycyl-clavaminic acid». J. Biol. Chem., 281, 1, 01-01-2006, pàg. 279–87. Arxivat de l'original el 2019-12-18. DOI: 10.1074/jbc.M507711200. PMID: 16251194 [Consulta: 12 febrer 2018].
* ↑ «Two sets of paralogous genes encode the enzymes involved in the early stages of clavulanic acid and clavam metabolite biosynthesis in Streptomyces clavuligerus». Antimicrob. Agents Chemother., 48, 3, 01-03-2004, pàg. 930–9. DOI: 10.1128/AAC.48.3.930-939.2004. PMC: 353097. PMID: 14982786.
# Studenets

Studenets (en rus: Студенец) és un poble de l'óblast d'Uliànovsk, a Rússia, que el 2010 tenia 832 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Epinephelus quoyanus

Epinephelus quoyanus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 40 cm de longitud total.

## Distribució geogràfica

Es troba des del Japó fins a Austràlia.

## Referències

* 1 2 FishBase (anglès)

## Bibliografia

* Cuvier, G. & A. Valenciennes. 1830. Historie naturelle des poissons. Tome Sixième. Livre sixième. Partie I. Des Sparoïdes; Partie II. Des Ménides. Historie naturelle des poissons. Tome Sixième. v. 6: i-xxiv + 6 pp. + 1-559, Pls. 141-169.
* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Síofra O'Leary

Síofra O'Leary (Dublín, 20 de setembre de 1968) és una advocada i jutgessa irlandesa del Tribunal Europeu de Drets Humans (TEDH) des del 2015. El 2021 va ser escollida vicepresidenta del TEDH. El 19 de setembre de 2022 va ser escollida presidenta de la Cort i es va convertir en la primera dona en ocupar aquest càrrec quan va prendre'n possessió l'1 de novembre de 2022 en substitució de Róbert Ragnar Spano.

## Trajectòria

O'Leary es va llicenciar en Dret Civil a la Universitat de Dublín el 1989. Va estudiar a l'Institut Universitari Europeu de Florència, on es va doctorar en Dret Europeu l'any 1993. Després va fer recerca a les universitats de Cadis i Londres abans d'esdevenir directora adjunta del Centre d'Estudis de Dret Europeu de la Universitat de Cambridge el 1996.
A partir de 1996 i durant tres anys, O'Leary va ocupar el càrrec de Référendaire («consultora») al Tribunal de Justícia Europeu (TEJ) a Luxemburg. Més endavant es va convertir en la cap de gabinet del 2000 al 2004. Durant la seva estada al tribunal de justícia, O'Leary també va treballar com a investigadora visitant a la Universitat de Dublín de 1999 a 2004 i, des de 2003, ha estat professora visitant al Col·legi d'Europa de Bruges. Les seves conferències i articles es dirigeixen a professionals, òrgans governamentals i personal acadèmic sobre drets fonamentals, dret comunitari europeu, pràctiques i procediments del TEJ, dret laboral i lliure circulació de persones.

## Obra publicada

* The Evolving Concept of Community Citizenship (Kluwer, 1996)
* Employment Law at the European Court of Justice (Hart Publishing, 2001)

## Referències

* 1 2 ECHR. «Judges, Sections, Grand Chamber». European Court of Human Rights - ECHR, CEDH, news, information, press releases, 05-07-1973. [Consulta: 3 gener 2020].
* 1 2 «Speakers Bio Judge Siofra O'Leary - International Conference 'Freedom Under Pressure'». Ghent University, 08-09-2017. Arxivat de l'original el 2020-01-03. [Consulta: 3 gener 2020].
* 1 2 «Irish lawyer Siofra O'Leary appointed judge at ECHR». The Irish Times, 21-03-2013. [Consulta: 3 gener 2020].
* ↑ «Judge O’Leary elected Vice-President of European Court of Human Rights». EU Law Live, 16-11-2021. [Consulta: 16 novembre 2021].
* ↑ «Irish judge elected first female president of ECHR». www.rte.ie. [Consulta: 19 setembre 2022].
* ↑ Casulleras Nualart, Josep. «Quins són els quinze casos catalans que té el Tribunal Europeu de Drets Humans?». Vilaweb, 04-03-2023. [Consulta: 5 març 2023].
* ↑ «Síofra O’Leary, première femme à présider la Cour européenne des droits de l’homme» (en francès). , 01-11-2022 [Consulta: 1r novembre 2022].
# Eleccions legislatives de São Tomé i Príncipe de 1975

Les eleccions legislatives de São Tomé i Príncipe de 1975 van tenir lloc en 12 de juliol de 1975, poc després que el país proclamés la seva independència.
Al nou estat es va establir un sistema unipartidista amb el Moviment per l'Alliberament de São Tomé i Príncipe com a únic partit legal, de manera similar a les altres excolònies portugueses (Angola, Moçambic, Guinea Bissau, Cap Verd). El partit es va atribuir la totalitat dels 16 escons de l'Assemblea Constituent. El seu secretari general Manuel Pinto da Costa fou nomenat president del país i el representant d'exteriors Miguel Trovoada primer ministre.

## Referències

* ↑ Eleccions a São Tomé i Príncipe African Elections Database
* ↑ Kathleen Becker. São Tomé and Príncipe. Bradt Travel Guide, p.23.
# James A. Seddon

James A. Seddon (Falmouth, Virgínia, 1815- Goochland, 1880) fou un polític sudista. Graduat en lleis a la universitat de Virgínia el 1835, fou senador demòcrata per Virgínia als EUA el 1845-1847 i el 1849-1851. Participà en el Congrés dels Estats Confederats d'Amèrica i en fou nomenat Secretari de Guerra del novembre del 1862 el gener del 1865. Fou arrestat el 1865-1866, però el president federal Andrew Johnson el va alliberar.

## Enllaços externs

* Biografia d'Spartacus Arxivat 2009-08-02 a Wayback Machine.
# Murina walstoni

Murina walstoni és una espècie de ratpenat de la família dels vespertiliònids. Viu a Cambodja i el Vietnam. Es tracta d'una de les 126 espècies noves descobertes a la regió del Gran Mekong durant el 2011. Dues altres espècies del gènere Murina trobades al sud-est asiàtic el mateix any són M. cineracea i M. beelzebub. Aquestes tres espècies foren trobades per un equip del Museu Hongarès d'Història Natural (MHHN) i Fauna and Flora International (FFI). Totes elles viuen en boscos tropicals, de manera que estan amenaçades per la desforestació.

## Referències

* 1 2 Csorba, G.; S., Nguyen Truong; Saveng, I.; Furey, N. M. «Revealing Cryptic Bat Diversity: Three New Murina and Redescription of M. tubinaris From Southeast Asia» (PDF) (en anglès). Journal of Mammalogy. Societat Americana de Mastòlegs, 92, 4, 2011, pàg. 891–904. DOI: 10.1644/10-MAMM-A-269.1.
* 1 2 Catterick, Ally. «Three New Bat Species Discovered in Indochina» (en anglès). Fauna and Flora, 02-09-2011. [Consulta: 30 juny 2013].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Tarchamps

Tarchamps (en luxemburguès: Iischpelt; en alemany: Ischpelt) és una vila i centre administratiu de la comuna de Lac de la Haute-Sûre situada al districte de Diekirch del cantó de Wiltz. Està a uns 45 km de distància de la ciutat de Luxemburg.

## Referències

* ↑ «Tarchamps». [Consulta: 3 octubre 2015].
# Epinephelus septemfasciatus

Epinephelus septemfasciatus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 155 cm de longitud total.

## Distribució geogràfica

Es troba al Japó, Corea i la Xina.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# José Luis García Raya

José Luis García Raya (Guadix, 11 de febrer de 1941 - la Herradura, Almuñécar 2009) fou un polític socialista andalús. Estudià magisteri i treballà com a funcionari del Servicio Nacional de Productos Agrarios (SENPA). Alhora, milità en el PSOE, partit amb el qual fou elegit diputat per la província de Zamora a les eleccions generals espanyoles de 1982. No es presentà a les eleccions i fou elegit diputat a les eleccions al Parlament Europeu de 1987. Al Parlament Europeu fou vicepresident de la Comissió de Control Pressupostari i membre de la Delegació per a les relacions amb els països de l'Amèrica Central i del Grup Contadora.
No es presentà a la reelecció el 1989 i de 1991 a 1995 fou escollit alcalde de Guadix. Durant el seu mandat impulsà la celebració anyal del Cicle Internacional de Guadix Clàssica i va fer reformar l'edifici consistorial. Després es va retirar de la política, encara que tornà breument el 2006 com a assessor de Magdalena Álvarez Arza, aleshores Ministra de Foment.

## Enllaços externs

* Fitxa del Congrés dels Diputats (castellà)
* Fitxa del Parlament Europeu
* Fallece en La Herradura el ex alcalde de Guadix José Luis García Raya a El Ideal de Granada, 26 de juny de 2009.
# Johann Karl Burckhardt

Johann Karl Burckhardt, nascut a Leipzig el 30 d'abril 1773 i mort a París el 22 de juny 1825, va ser un astrònom i matemàtic francès d'origen alemany.
Participa en els treballs de Franz Xaver Von Zach i de Joseph Jérôme Lefrançois De Lalande i es fa adjunt al Bureau des Longitudes el 1795. És naturalitzat francès el 1799. És escollit membre de l'Acadèmia de les ciències el 1804. El 1812, publica les Taules de la Lluna establertes per un mètode de càlcul diferent de la de Pierre-Simon Laplace.

## Publicacions

* Methodus combinatorio-analytica, evolvendis fractionum continuarum valoribus maxime idonea (1794)
* De Usu logarithmorum infinitomii in theoria aequationum dissertatio combinatorio-analytica, quam defendet Mauricius de Prasse (1796)
* Table des diviseurs pour tous les nombres du premier million (3 volumes, 1814-1817)
* Tables astronomiques, publiées par le Bureau des longitudes de France. Tables de la lune (1812)

## Bibliografia

* Grillot, Solange. «Burckhardt, Johann Karl (Jean-Charles)». A: Thomas Hockey (ed.). Biographical Encyclopedia of Astronomers (en (anglès)). Springer, 2007, p. 183-184. ISBN 978-0-387-31022-0.

## Enllaços externs

* O'Connor, John J.; Robertson, Edmund F. «Johann Karl Burckhardt» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# NBI

NBI té els següents significats:
* Institut Niels Bohr (del seu nom en anglès Niels Bohr Institut), organització internacional per a la recerca en física teòrica
* Lliga hongaresa de futbol (del seu nom en hongarès Nemzeti Bajnokság I), màxima competició de futbol a Hongria
* National BankAmericard Inc, corporació nord-americana formada pels bancs emissors de la targeta de crèdit precursora de l'actual Visa
* Oficina Nacional d'Investigació (Filipines) (del seu nom en anglès National Bureau of Investigation), servei d'intel·ligència del govern de les Filipines
* Necessitats bàsiques insatisfetes, mètode per a l'estudi de la pobresa utilitzat a l'Amèrica Llatina per la CEPAL
* Injecció de feixos neutres (del seu nom en anglès Neutral Beam Injection), mètode usat per a escalfar el plasma en un dispositiu de fusió nuclear
# Epinephelus stictus

Epinephelus stictus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 33 cm de longitud total.

## Distribució geogràfica

Es troba a l'est de l'Índic i a l'oest del Pacífic.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.